የመስማት ዕክል ላለባቸው  የህብረተሰብ  ክፍሎች  ለመስማት  የሚያግዛቸው  መሣሪያ ተሰጠ
የፌዴራል ጤና ሚኒስቴር መቀመጫውን አሜሪካን ሀገር ካደረገው ስታርኪ ሂሪንግ ፋውንዴሽን ጋር በመተባበር በአክሱም እና በመቀሌ ከተሞች ለሚገኙ የመስማት ችግር ላለባቸው የህብረተሰብ ክፍሎች ለመስማት የሚያግዛቸውን የጀሮ ማዳመጫ መሣሪያ እርዳታ አደረገ፡፡ሚኒስቴር መሥሪያ ቤቱ የመስማት ችግር ላለባቸው የህብረተሰብ ክፍሎች ካደረገው የጀሮ ማዳመጫ መሣሪያ /Hearing Aid/ እርዳታ በተጨማሪ ለህሙማኑ የምክር፤ የምርመራ እና የማከም አገልገሎት እንዲያገኙ አድርጓል፡፡በጆሮ ህክምና ዘመቻ ላይ ተሳትፎ ካደረጉት የህክምና ባለሙያዎች በተጨማሪ የምልክት ቋንቋ ተናጋሪዎች እና የበጎ ፍቃደኛ ተማሪዎች በመሣተፍ ዘመቻው ውጤታማ እንዲሆን የበኩላቸውን ድርሻ ተወጥተዋል፡፡ይህ የጀሮ ህመም ህክምና ዘመቻ  አምስተኛው ዙር ሲሆን በአዲስ አበባና በትግራይ ክልሎች እስካሁን ድረስ ሰባት ሺህ ለሚጠጉ ህሙማን አገልግሎቱ የተሰጠ ሲሆን ዘመቻው በቀጣይም በጅማ እና በድሬዳዋ በተመሣሣይ ሁኔታ እንደሚከናወን የፕሮግራሙ አስተባባሪ ዶ/ር ጣዕመ እምባይ ሃደጉ ገልፀዋል፡፡ምንጭ ጤና ሚኒስትር